CELEX: C2005/217/112
Language: el
Date: 2005-09-03 00:00:00
Title: Υπόθεση T-264/05: Προσφυγή της The Procter & Gamble Company κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) που ασκήθηκε στις 18 Ιουλίου 2005

3.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/54
            
         Προσφυγή της The Procter & Gamble Company κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) που ασκήθηκε στις 18 Ιουλίου 2005
   (Υπόθεση T-264/05)
   (2005/C 217/112)
   Γλώσσα διαδικασίας: η αγγλική
   Η The Procter & Gamble Company, με έδρα το Cincinnati, Οχάιο (Ηνωμένες Πολιτείες), εκπροσωπούμενη από τον δικηγόρο G. Kuipers, με τόπο επιδόσεως στο Λουξεμβούργο, άσκησε ενώπιον του Πρωτοδικείου των Ευρωπαϊκών Κοινοτήτων, στις 18 Ιουλίου 2005, προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα).
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του ΓΕΕΑ της 4ης Μαΐου 2005 (υπόθεση R 849/2004-1) στο μέτρο που με την απόφαση αυτή κρίθηκε ότι το επίμαχο σήμα δεν πληροί τις προϋποθέσεις του άρθρου 7, παράγραφος 1, στοιχείο β', του κανονισμού 40/94·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Λόγοι και κύρια επιχειρήματα
   
               Σήμα προς καταχώριση:
            
            
               Τρισδιάστατο σήμα που αποτελείται από λευκή τετράγωνη ταμπλέτα φέρουσα το σχέδιο πράσινου άνθους με τέσσερα πέταλα για προϊόντα της κλάσεως 3 (λευκαντικά παρασκευάσματα και άλλες ουσίες για πλύσιμο· παρασκευάσματα για καθαρισμό, στίλβωση, αφαίρεση λίπους και απόξεση· σαπούνια …) –αίτηση υπ' αριθ. 1 684 059 
            
         
               Απόφαση του εξεταστή:
            
            
               Απόρριψη της αιτήσεως
            
         
               Απόφαση του τμήματος προσφυγών:
            
            
               Απόρριψη της προσφυγής
            
         
               Νομικοί ισχυρισμοί:
            
            
               Παράβαση του άρθρου 7, παράγραφος 1, στοιχείο β', του κανονισμού 40/94 του Συμβουλίου